钦定古今图书集成/理学汇编/学行典/第091卷 > 王阳明集 > 《答陆子寿》前人
## 钦定古今图书集成/理学汇编/学行典/第091卷 > 王阳明集 > 《答陆子寿》前人

圣人之教人，固不越乎致知力行之大端，患在人不
知所用力耳。莫非致知也。日用之闲，事之所遇，物之
所触，思之所起，以至于读书考古，苟知所用力，则莫
非吾格物之妙也。其为力行也，岂但见于孝弟忠信
之所发，行于事而后为行乎？自息养瞬存以至于三
千三百之闲，皆合内外之实也。行之力则知愈进，知
“之深则行愈达”，区区诚有见乎此也。如笺注诂训，学
者虽不可使之溺乎此，又不可使之忽乎此，要当昭
示以用功之实，而无忽乎细微之闲，使之免溺心之
病，而无躐等之失。涵濡浸渍，知所用力，则莫非实事
也。凡左右之言，皆道其用力之实也，故乐以复焉。